கேள்வி: யோகம் மங்களம் குறித்து விரிவாக சொல்லுங்கள்.
பதில்: யோகம், மங்களம் ஆகிய சகோதரிகள் "யோகம் மங்களம்" என்றே அழைக்கப்பட்டனர். 1940களில் பிரபல நடனக் கலைஞர்களாகத் திகழ்ந்த இவர்கள், சில தமிழ்ப் படங்களிலும் நடித்துள்ளனர். யோகம் 1927-ம் வருடமும் மங்களம் 1930-ம் வருடமும் பிறந்தார்கள்... முதன்முதலாக தமிழறியும் பெருமாள் படத்தில் இச்சகோதாரிகள் நடனமாடினார்கள். மங்களம் சிறு வயது தமிழறியும் பெருமாளாக நடித்தார். அதைத் தொடர்ந்து ப. கண்ணாம்பா தயாரித்த ஹரிச்சந்திரா (1944 திரைப்படம்), ஜெகதலபிரதாபன் ஆகிய படங்களில் சகோதரிகள் நடனமாடினர். மகாரதி கர்ணா ஹிந்திப்படத்தில் மங்களம் மட்டும் நடனமாடினார். தெலுங்கு மாயமச்சிந்திரா (1945) திரைப்படத்தில் மங்களம் கலிங்கா கதாபாத்திரத்தில் நடித்தார். 1947-ல் ருக்மாங்கதன் (திரைப்படம்) திரைப்படத்தில் மங்களம் கதாநாயகியாக நடித்தார். தொடர்ந்து ஸ்ரீ முருகன், வேதாள உலகம், சுதர்சன் ஆகிய திரைப்படங்களிலும் அவர் நடித்தார். சகோதரிகளில் ஐந்தடி உயரம் கொண்ட யோகத்தை விட ஐந்தே காலடி உயரமும், உயரத்திற்கேற்ற உடலமைப்பும், சினிமாவிற்கேற்ற முகவெட்டும் கொண்ட மங்களத்திற்கே படவாய்ப்புகள் அதிகம் அமைந்தன.